În această seară, Victor Piţurcă, 58 de ani, a fost surprins ieşind dintr-un restaurant de la marginea Bucureştiului cu fularul lui Al Ittihad la gît. VEZI AICI VIDEO CU MOMENTUL! După ultimele informaţii, Piţurcă a semnat cu gruparea saudită pe un an şi 7 luni. Al Ittihad este pe al doilea loc în clasamentul campionatului din Arabia Saudită.

Tehnicianul a oferit şi o scurtă declaraţie la ieşirea de la restaurant: "Sînt fericit că am semnat", anunţînd şi că va susţine o conferinţă de presă mîine, la ora 12:00. Informaţii în timp real vor fi pe GSP.RO.



Variantele pentru banca naţionalei



Preşedintele FRF, Răzvan Burleanu, are două liste. Una a antrenorilor autohtoni şi una a celor străini. Lista românilor cuprinde, în principal, trei nume. Cosmin Contra, Dan Petrescu, Olăroiu. Favorit pare să fi devenit antrenorul lui Getafe, Cosmin Contra, care este dornic să semneze cu "naţionala" şi ar avea un salariu pe placul FRF. Totuşi, cele două variante din Golf, deşi mult mai scumpe, nu sînt excluse. Citeşte aici mai multe detalii!

Următorul meci al naţionalei este pe 14 noiembrie, acasă, cu Irlanda de Nord.

Piţurcă a avut trei mandate pe banca naţionalei, cel finalizat azi dura din 2011.